**Új dimenziók a filmes képzésben**

A Színház- és Filmművészeti Egyetem március 14-én tartotta az RRF-2.1.2-21-2022-00024 azonosító számú, „Digitális és gyakorlati oktatási infrastruktúra fejlesztése a Színház- és Filmművészeti Egyetemen” című projektjének záró sajtótájékoztatóját. Az egyetem történetének legnagyobb volumenű fejlesztése új dimenziókat nyit a filmes képzésben, megteremtve egy olyan egyedülálló, világszínvonalú oktatási infrastruktúrát, amely egész Európában egyedülálló a felsőoktatási intézmények között.

Az SZFE rektora, Prof. Dr. habil. Sepsi Enikő örömmel jelentette be a pályázaton elért sikereket, kiemelve a támogatás jelentőségét és az általa kínált lehetőségeket. A projekt nem csupán egy modernizált oktatási környezetet hoz létre, hanem olyan platformot is biztosít, amely a filmes szakma legkorszerűbb technológiáit ötvözi a gyakorlatorientált oktatással.

A sajtótájékoztatón részt vett a mozgóképipar-fejlesztésért felelős kormánybiztos, az SZFE osztályvezető oktatója, Káel Csaba is, aki hangsúlyozta, hogy az egyetemnek fontos lépést tartania a filmipar dinamikus fejlődésének tendenciáival. Kifejezte az egyetem elkötelezettségét azon a téren, hogy hallgatói naprakészen, a legújabb technológiákkal és szakmai ismeretekkel felszerelve léphessenek ki a munkaerőpiacra. Azt is hangsúlyozta, hogy az SZFE által kínált innovatív oktatási programok és általában a gyakorlatorientált képzés magas színvonala elősegíti, hogy Magyarország továbbra is meghatározó szerepet játszhasson a filmes világban. Az eseményen jelen volt Clemens Danzer az ARRI Rental nemzetközi értékesítési igazgatója, a Virtuális Stúdió beruházását irányító vezetője is.

Robert Payton és Eric Wolford évtizedes tapasztalatokkal rendelkező szakemberek, akik az elmúlt három hónapban mesterkurzusokon és workshopokon mutatták be, hogyan lehet kihasználni a 3D-s LED-fal által nyújtotta lehetőségeket. A 2D-s és 3D-s háttérmodellek alkalmazása például új dimenziókat nyit meg a forgatások során, lehetővé téve a filmeseknek, hogy kreatívabban és rugalmasabban alkossanak. A stúdió által kínált széles választékú háttérmodellek lehetővé teszik, hogy a filmesek szinte bármilyen környezetet létrehozzanak a kamera előtt, legyen szó városi utcákról, erdős tájakról, vagy akár idegen bolygókról és jövőbeli városképekről. Ez a sokféleség és flexibilitás lehetővé teszi, hogy a filmesek szabadon kibontakoztassák kreativitásukat és elképzeléseiket.